ഒടുവില് പാല്ക്കാരന് പാലാ അറസ്റ്റില് പ്രതി കുറ്റക്കാരനല്ലെന്ന് പാലാ എംഎല്എ കോട്ടയം: പാല്ക്കാരന് പാലാ, പാലാക്കാരന് ചേട്ടന്, റീന പോള്, തോമസ് മാത്യു തുടങ്ങിയ വ്യാജ ഫേസ്ബുക്ക് പേജുകളിലൂടെ രാഷ്ട്രീയ സാമൂഹിക നേതാക്കള്ക്കെതിരെ അശ്ലീല പരാമര്ശങ്ങള് നടത്തിയ കേസില് ദീര്ഘനാളായി ഒളിവില് കഴിഞ്ഞിരുന്ന പാലാ സ്വദേശി സഞ്ജയ് സഖറിയയെ പൊലീസ് അറസ്റ്റ് ചെയ്തു. അതേസമയം സഞ്ജയ് കുറ്റക്കാരനല്ലെന്നും ഇയാള്ക്കെതിരെയുള്ള കേസിനെ നിയമപരമായി നേരിടുമെന്നും പാലാ എം.എല്.എ മാണി.സി കാപ്പന് വ്യക്തമാക്കി. കഴിഞ്ഞ ഒരു വര്ഷത്തിലേറെയായി മുന്മന്ത്രി പരേതനായ കെ.എം മാണി, കേരള കോണ്ഗ്രസ് എം ചെയര്മാന് ജോസ്.കെ മാണി, തോമസ് ചാഴികാടന് എം.പി എന്നിവരെയും കുടുംബാംഗങ്ങളെയും സാമൂഹ്യമാധ്യമങ്ങളിലൂടെ അധിക്ഷേപിക്കുകയും അശ്ലീലകരമായ പരാമര്ശങ്ങള് നടത്തുകയും ചെയ്തതില് ഇയാള്ക്കെതിരെ പാലാ പൊലീസ് കേസ് രജിസ്റ്റര് ചെയ്യുകയും അറസ്റ്റ് വാറണ്ട് പുറപ്പെടുവിക്കുകയും ചെയ്തിരുന്നു. ഈ സമയം ഒളിവില് പോയ സഞ്ജയ് സഖറിയ ജില്ലാ കോടതിയില് മുന്കൂര് ജാമ്യത്തിന് അപേക്ഷ നല്കി. വിശദമായ വാദം കേട്ട കോടതി കേസിന്്റെ ഗൗരവം കണക്കിലെടുത്ത് മുന്കൂര് ജാമ്യാപേക്ഷ തള്ളുകയും ചെയ്തു. തുടര്ന്ന് എഫ് ഐ ആര് ക്യാന്സലാക്കണമെന്ന ആവശ്യവുമായി ഹൈക്കോടതിയെ സമീപിച്ച് മുന്കൂര് ജാമ്യത്തിന് ശ്രമിച്ചെങ്കിലും ലഭിച്ചില്ല. ഇതോടെ പ്രതി പൊലീസില് കീഴടങ്ങുകയായിരുന്നു.മുഖ്യമന്ത്രി പിണറായി വിജയന്, മുന്മന്ത്രി എംഎം മണി, പാലാ ബിഷപ് മാര് ജോസഫ് കല്ലറങ്ങാട്ട് എന്നിവര്ക്കെതിരെയും സഞ്ജയ് സഖറിയ അപകീര്ത്തികരമായ പരാമര്ശങ്ങള് നടത്തിയിരുന്നു. പ്രതി ചങ്ങമ്ബുഴ ഇടപ്പള്ളി ഓട്ടോമേഷന് കമ്ബനിയുടെ ഡയറക്റ്റര്മാരില് ഒരാള് ആയിരിക്കെ അയാളുടെ ഔദ്യോഗിക വാട്സ്ആപ്പ് നമ്ബര് ഉപയോഗിച്ചും വിവിധ വാട്സാപ്പ് ഗ്രൂപ്പുകളില് അശ്ലീലകരമായതും അപകീര്ത്തിപരമായതുമായ പരാമര്ശങ്ങളും മറ്റും നടത്തിയിട്ടുണ്ടെന്നും കേസുണ്ട്. കസ്റ്റഡിയിലായ പ്രതിയുടെ ഫോണില് നിന്നും മെമ്മറി കാര്ഡ്, സിം കാര്ഡ് കാര്ഡ്, തുടങ്ങിയവ നീക്കം ചെയ്തതായി പരിശോധനയില് വ്യക്തമായെന്ന് അന്വേഷണത്തിന് നേതൃത്വം നല്കിയ പാലാ എസ് എച്ച് ഒ കെ പി തോംസണ് പറഞ്ഞു. പ്രതിയെ കോടതിയില് ഹാജരാക്കും. അതേസമയം കൂടെയുള്ളവര്ക്കു നീതി ലഭ്യമാക്കാന് ഏതറ്റം വരെയും പോകുമെന്ന് പാലാ എംഎല്എ മാണി സി കാപ്പന് പറയുന്നു. സഞ്ജയ് സഖറിയാസിനെതിരെ പോലീസ് കള്ളക്കേസ് ചമച്ചിരിക്കുന്നുവെന്നു ബോധ്യമുള്ളതിനാലാണ് പൊലീസ് സ്റ്റേഷനില് പോയതെന്നും എം എല് എ പറഞ്ഞു. തെരഞ്ഞെടുപ്പ് കാലത്ത് തനിക്കു വേണ്ടി പ്രവര്ത്തിച്ച ആളാണ് സഞ്ജയ്. പൊലീസ് എടുക്കുന്ന എല്ലാ കേസും ശരിയാവണമെന്നില്ല. ചില പൊലീസുകാര് രാഷ്ട്രീയ സ്വാധീനങ്ങള്ക്കു വഴങ്ങാറുണ്ടെന്നത് സത്യമാണെന്നും കൂടെ നില്ക്കുന്നവര്ക്കു നീതി ലഭ്യമാക്കാന് ഏതറ്റം വരെയും പോകാന് തയ്യാറാണെന്നും എംഎല്എ വ്യക്തമാക്കി. നിയമത്തിനും നീതിക്കും ന്യായത്തിനും വേണ്ടിയാവണം പൊലീസ് പ്രവര്ത്തിക്കേണ്ടതെന്നും കേസിനെ നിയമപരമായി നേരിടുമെന്നും മാണി സി കാപ്പന് കൂടിച്ചേര്ത്തു.